**Корисник:**

**GASTRANS d.o.o. Novi Sad**

**Адреса: Народног фронта 12**

**21000 Нови Сад**

**Република Србија**

Датум:

**БАНКАРСКА ГАРАНЦИЈА бр. \_\_\_\_\_\_\_\_\_\_**

Обавештени смо да је између \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у даљем тексту **„Налогодавац“**, и GASTRANS doo Novi Sad, у даљем тексту **„Корисник“**, закључен Уговор за омогућавање приступа систему транспорта природног гаса бр. \_\_\_\_\_\_\_\_\_\_\_ од \_\_\_ \_\_\_ \_\_\_. године, у даљем тексту **„Уговор“**, којим је Налогодавац стекао право на приступ транспортном систему и право да користи све услуге транспорта гаса које су стандардизоване по свом трајању, начину и правцу транспорта на начин да представљају одредиве комерцијалне услове услуге транспорта гаса која се нуди Налогодавцу на свим тачкама интерконекције у виду капацитетних производа утврђених Правилима о раду транспортног система природног гаса која су код Корисника заведена под бројем: 05-42 од 3. априла 2020. године, са повременим изменама (у даљем тексту **„Правила о раду“**).

У складу са условима Уговора (члан 7.) и Правилима о раду (члан 5.), банкарска гаранција је неопходна као средство обезбеђења извршења обавезе Налогодавца да плати накнаду за транспорт за капацитетни производ који је уговорио на аукцијама одржаним у складу са чланом 7. Правила о раду, као и свих других обавеза плаћања преузетих закључењем Уговора (у даљем тексту „**Обавеза из основног уговора**“), при чему достављање предметне Банкарске гаранције Кориснику представља и предуслов за учешће на аукцијама у складу са чланом 7. Правила о раду.

С обзиром на горе наведено, ми *[назив банке или финансијске институције*], са регистрованим седиштем на адреси: [•] матични број [•], у даљем тексту **„Давалац гаранције“**, на први позив Корисника овим неопозиво и безусловно преузимамо да Кориснику платимо сваки износ који укупно не премашује износ од [•] ЕУР (плативо у динарској противвредности по средњем курсу Народне банке Србије на дан плаћања)**\*** или [•] РСД\* под условом да Налогодавац није извршио Обавезу из основног уговора (или њен део), а по пријему писменог позива Корисника за плаћање, потписаног од стране овлашћеног (овлашћених) заступника Корисника.

* Корисников позив за плаћање треба да садржи изјаву да Налогодавац крши своју обавезу (обавезе) проистекле из Уговора и Правила о раду,
* и чланове Уговора и Правила о раду чије одредбе Налогодавац крши.

За потребе идентификације, Корисников позив за плаћање треба да буде у писменој форми, на енглеском или српском језику **\*\*** и достављен Даваоцу гаранције преко банке Корисника која потврђује, аутентификованом SWIFT поруком MT799 (SWIFT шифра Даваоца гаранције: [•]), да су потписи на позиву правно обавезујући за Корисника и да је оригинални позив послат на адресу Даваоца гаранције путем курирске службе.

Извршићемо плаћање у складу са инструкцијама Корисника у року од 5 (пет) радних дана након пријема оригиналног позива Корисника, у свему у складу са условима Гаранције, на адресу Даваоца гаранције наведену у овој Гаранцији.

Одговорност Даваоца гаранције на основу ове Гаранције ограничена је на износ од [•] ЕУР\* платив у динарској противвредности по средњем курсу Народне банке Србије на дан плаћања, односно [•] РСД и аутоматски се смањује у складу са сваком уплатом коју Давалац гаранције изврши на основу ове Гаранције.

.

Ова Гаранција важи \*\*\*од [ ]. [ ]. [ ] [*молимо видите Напомене у даљем тексту и на одговарајући начин унесите период важења гаранције] закључно са [ ]. [ ]. [ ] и истиче у целости и аутоматски након тог датума без обзира на то да ли се овај документ враћа Даваоцу гаранције или не. Корисник мора свој позив, ако је неопходан, доставити Даваоцу гаранције на његову адресу најкасније до горе наведеног датума истека Гаранције. Ако Давалац гаранције не прими позив Корисника на тај датум или пре тог датума на горе наведену адресу, ова Гаранција постаје ништава.*

Ова Гаранција је уређена у складу са законима Србије.

Осим у оној мери у којој то није усаглашено са изричитим одредбама ове Гаранције, ова Гаранција подлеже Јединственим правилима за гаранције на позив Међународне привредне коморе (ICC), ревизија из 2010. године, публикација бр. 758.

Сваки спор који настане из или у вези са овом Гаранцијом, укључујући спор око њеног постојања, валидности или раскида или било које вануговорне обавезе проистекле из или у вези са овом Гаранцијом, упућује се и коначно решава путем арбитраже организоване у складу са Правилником Београдског арбитражног центра (Београдска правила), који навођењем постаје саставни део ове клаузуле. Број арбитрара ће бити један. Место арбитраже ће бити Београд. Језик на коме ће се водити арбитражни поступак ће бити српски.

**Напомене:**

\*

Ако гаранцију издаје инострана банка односно међународна финансијска институција, гаранција се издаје и плаћа у еврима.

Ако гаранцију издаје банка која има дозволу од стране Народне банке Србије, гаранција се може издати у динарима или у еврима. Ако се гаранција издаје у еврима, платива је у динарској противвредности по средњем курсу динара Народне банке Србије на дан плаћања.

\*\*

Ако гаранцију издаје инострана банка односно међународна финансијска институција, гаранција се издаје на енглеском језику.

Ако гаранцију издаје банка која има дозволу Народне банка Србије, гаранција се може издати на српском или енглеском језику.

\*\*Период важења банкарске гаранције

Ако Корисник подноси захтев за унутар-дневне капацитетне производе или капацитетне производе који се нуде дан унапред, период важења банкарске гаранције мора обухватити најмање период који почиње 5 радних дана пре заказане аукције и завршава се два месеца након завршетка месеца за који је капацитетни производ додељен на аукцији.

Ако Корисник подноси захтев за месечне капацитетне производе, период важења банкарске гаранције мора обухватити најмање период који почиње 5 радних дана пре заказане аукције и завршава се два месеца након завршетка гасног месеца за који је капацитетни производ додељен на аукцији.

Ако Корисник подноси захтев за кварталне капацитетне производе, период важења банкарске гаранције мора обухватити најмање период који почиње 5 радних дана пре заказане аукције и завршава се два месеца након завршетка последњег месеца квартала за који је капацитетни производ додељен на аукцији.

Ако Корисник подноси захтев за годишње капацитетне производе, период важења банкарске гаранције мора обухватити најмање период који почиње 5 радних дана пре заказане аукције и завршава се два месеца након завршетка гасне године за коју је капацитетни производ додељен на аукцији.